Jokūbas Kivilša

Jokūbas Kivilša (1920 m. liepos 13 d. Vyžiniuose, Molėtų valsčiuje – 2012 m. lapkričio 19 d. VilniujeJokūbas Kivilša. Visuotinė lietuvių enciklopedija. 2018-08-21. Nuoroda tikrinta 2024-11-21.) – Lietuvos statybos inžinierius.

 Biografija 
1948 m. su pagyrimu baigė Kauno universitetą. 1960 m. apgynė disertaciją „Vietinio cemento iš kreidos mergelio panaudojimo klausimai“, technikos mokslų kandidatas.

Studijuodamas paskutiniuosiuose kursuose, pradėjo dirbti Gelžbetoninių konstrukcijų katedros laborantu. 1948-1970 m. Kauno universiteto (nuo 1950 m. Kauno politechnikos instituto) dėstytojas, 1958-1962 m. Statybos fakulteto prodekanas, nuo 1963 m. docentas. 1970-1992 m. Vilniaus inžinerinio statybos instituto (nuo 1991 m. – Vilniaus technikos universitetas) dėstytojas, nuo 1990 m. profesorius.

 Mokslinė veikla 
Mokslinių darbų svarbiausios sritys: gelžbetonio konstrukcijų skaičiavimo metodų tobulinimas, tiltų ir kitų transporto statinių bandymai, patikimumo tyrimai. Pokario metais pirmą kartą Lietuvoje išbandė tarpaukštinės perdangos surenkamąsias plokštes. Jam vadovaujant išbandyta pirmoji gelžbetoninė santvara, statant Vilniaus grąžtų gamyklą. Lietuvos gelžbetoninių tiltų bandymo pradininkas, beveik visi didieji krašto teritorijoje pastatyti gelžbetoniniai tiltai išbandyti pagal jo sudarytą metodiką ir jam vadovaujant.Julius Norkevičius. Jaunystėje tiltų paviliotas. Gedimino universitetas, 2000 metai Nr.4 (14)

 Bibliografija 
 Gelžbetoninės konstrukcijos, vadovėlis, su kitais, 1978 m., LTSR valstybinė premija 1982 m.;
 Miesto transporto statiniai, vadovėlis, su Z. Kamaičiu ir A. Steponavičiumi, 1981 m.;
 Tiltų gelžbetoninių konstrukcijų projektavimas, vadovėlis, 1988 m.;
 Gelžbetoninės ir mūrinės konstrukcijos, vadovėlis, su kitais, 1992 m.

 Šaltiniai 

Kategorija:Lietuvos inžinieriai statybininkai
Kategorija:Lietuvos pedagogai
Kategorija:Lietuvos technologai
Kategorija:LTSR valstybinės premijos laureatai